L 242/74
RO
Jurnalul Oficial al Uniunii Europene
29.9.2023
77.
ia act de concluzia Curții potrivit căreia nivelul de eroare din cadrul veniturilor nu era semnificativ; ia act de faptul că sistemele examinate legate de venituri au fost, în general, eficace, dar că principalele controale interne privind resursele proprii tradiționale din anumite state membre și gestionarea de către Comisie a rezervelor în materie de TVA și a punctelor deschise în legătură cu resursele proprii tradiționale erau doar parțial eficace, din cauza unor deficiențe persistente;
78.
constată cu preocupare că există riscul ca taxele vamale să nu fie declarate sau să fie declarate incorect autorităților vamale naționale de către importatori; subliniază că aceste sume eludate, cunoscute drept „decalajul vamal”, și nereflectate în sistemele contabile ale statelor membre referitoare la RPT nu intră în sfera opiniei de audit formulate de Curte cu privire la venituri; constată cu îngrijorare că decalajul vamal poate afecta cuantumul taxelor vamale stabilite de statele membre; este îngrijorat de faptul că, potrivit Curții, Uniunea a luat măsuri pentru al treilea an consecutiv ca să reducă decalajul și să atenueze riscul ca resursele proprii tradiționale să nu fie complete; este îngrijorat de faptul că, de mai mulți ani, persistă deficiențe grave în modul în care statele membre asigură contabilitatea și gestionarea resurselor proprii tradiționale; ia act cu îngrijorare de progresele insuficiente înregistrate într-o serie de acțiuni din Planul de acțiune vamală al Comisiei;
79.
salută faptul că numărul de puncte RPT nesoluționate de mult timp a scăzut semnificativ între 2019 și 2021 și că Comisia și-a actualizat procedura de prelucrare a rezultatelor inspecțiilor privind RPT; încurajează Comisia să includă un sistem de clasificare a deficiențelor statelor membre în ordinea priorității și să stabilească termene pentru acțiunile lor ulterioare pe baza răspunsurilor statelor membre;
80.
constată că pentru al șaselea an consecutiv, DG BUDG și-a menținut rezerva privind faptul că sumele aferente resurselor proprii tradiționale transferate către bugetul Uniunii sunt inexacte, ca urmare a subevaluării produselor textile și de încălțăminte importate din China în perioada 2011-2017.
ia act de faptul că, la 8 martie 2022, Curtea de Justiție a Uniunii Europene a publicat decizia sa finală privind procedura de constatare a neîndeplinirii obligațiilor inițiată de Comisie împotriva Regatului Unit, concluzionând că Regatul Unit nu și-a îndeplinit obligațiile care îi revin în temeiul dreptului Uniunii în ceea ce privește resursele proprii; Recomandări
81.
sprijină recomandările Curții din raportul său anual, precum și din rapoartele speciale conexe; invită Comisia să le pună în aplicare fără întârziere și să informeze autoritatea care acordă descărcarea de gestiune cu privire la stadiul punerii în aplicare;
82.
în plus, invită Comisia: (a) să îmbunătățească evaluarea riscurilor financiare pentru resursele proprii tradiționale prin punerea în aplicare în timp util a măsurilor relevante din Planul său de acțiune vamală.
(b) să asigure protecția bugetului Uniunii folosind masiv și sistematic sisteme digitale și automatizate de raportare, monitorizare și audit și să introducă de urgență un sistem integrat și interoperabil bazat pe instrumentele și bazele de date existente, dar fără a se limita la acestea; Piața unică, inovare și sectorul digital
83.
ia act de faptul că rubrica 1 din CFM, „Piața unică, inovare și sectorul digital”, reprezintă 10,2 % sau 18,5 miliarde EUR din bugetul Uniunii; din această sumă, 10,8 miliarde EUR (58,7 %) se cheltuiesc pentru cercetare, 2,6 miliarde EUR (13,9 %) pentru spațiu, 2,2 miliarde EUR (11,8 %) pentru transporturi, energie și sectorul digital, 1,5 miliarde EUR pentru InvestEU și 1,4 miliarde EUR (7,4 %) pentru alte domenii;
84.
ia act de faptul că Curtea a examinat un eșantion statistic reprezentativ de 130 de operațiuni care acoperă întreaga gamă de cheltuieli de la această rubrică din CFM, informațiile privind regularitatea din rapoartele anuale de activitate ale Direcției Generale Afaceri Economice și Financiare (DG ECFIN), DG RTD și REA, care sunt incluse în RAGP al Comisiei, precum și sistemele informatice selectate ale Comisiei;